San Francisco : आईफोन बनाने वाली यह कंपनी ऐपल 177 देशों से भी ज्यादा अमीर हो गयी है. खबरों के अनुसार गुरुवार को ऐपल एक ट्रिलियन डॉलर (लगभग 68,620 अरब रुपये) की पहली लिस्टेड कंपनी बन गयी. वर्ल्ड बैंक के आंकड़ों के अनुसार दुनिया के 193 देशों में से सिर्फ 16 ही देश ऐसे हैं, जिनकी जीडीपी ऐपल की मार्केट कैप से ज्यादा है. बता दें कि ऐपल कंपनी के आकार का अंदाजा इस बात से ही लगा सकते हैं कि यह कंपनी भारतीय अर्थव्यवस्था की 38 फीसदी है. बता दें कि भारत हाल में लगभग 2.6 ट्रिलियन डॉलर की जीडीपी के साथ फ्रांस को पीछे छोड़ दुनिया की छठी सबसे बड़ी अर्थव्यवस्था वाला देश बना था.